Diari Oficial de la Generalitat Valenciana


Sumari del DOGV 8567, del 11-06-2019 (2019/5906)

RESOLUCIÓ de 4 de juny de 2019, de la Direcció General d'Agricultura, Ramaderia i Pesca, relativa al pagament de la fase prèvia a l'ocupació per l'expropiació forçosa de les obres relatives al projecte Xarxes de distribució per a la modernització de regadius de la Séquia Real del Xúquer, sector 1C, en el terme municipal d'Antella.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5906


Data del document
:   04-06-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 4 de juny de 2019, de la Direcció General d'Agricultura, Ramaderia i Pesca, relativa al pagament de la fase prèvia a l'ocupació per l'expropiació forçosa de les obres relatives al projecte Xarxes de distribució per a la modernització de regadius de la Séquia Real del Xúquer, sector 1C, en el terme municipal d'Antella. [2019/5906]  
  
La Llei 14/2000, de 29 de desembre, de mesures fiscals, administratives i d'ordre social, en el seu article 78 declara d'interés general les obres de millora i modernització de regadius Séquia Real del Xúquer (València), establint al seu torn, que aquestes obres portaran implícites la declaració d'utilitat pública als efectes previstos en els articles 9, 10 i 11 de la Llei de 16 de desembre de 1954, d'Expropiació Forçosa, i la d'urgència a l'efecte de l'ocupació dels béns afectes a què es refereix l'article 52 de la Llei d'expropiació forçosa.  
Per altra banda, la disposició addicional de la Llei de la Generalitat Valenciana 12/2004, de 27 de desembre, declara la necessitat d'urgent ocupació dels béns i drets afectats d'expropiació forçosa com a conseqüència de l'execució de les obres declarades d'utilitat pública, compreses en els projectes de modernització dels regadius de la séquia real del Xúquer.  
En conseqüència, havent-se aprovat en data 23 de març de 2017 el projecte Xarxes de distribució per a la modernització de regadius de la Séquia Real del Xúquer, sector 1C, en el terme municipal d'Antella i havent-se dut a terme l'alçament d'actes prèvies a l'ocupació entre els dies 16 i 17 d'abril de 2019, resolc:  
Sotmetre a informació pública l'alçament d'actes d'ocupació i el pagament de la fase prèvia d'ocupació de l'expedient d'expropiació forçosa assenyalat.  
Lloc: Ajuntament d'Antella. 27 de juny de 2019 de 10.30 a 14.00.  
  
Les persones interessades hauran d'assistir, proveïdes del seu document nacional d'identitat i acreditar la titularitat si no ho han fet en una altra fase del procediment i si optaren per ser representades per altres persones, aquestes hauran d'acreditar la seua representació, en la forma establida en l'article 5 de la Llei 39/2015, d'1 d'octubre.  
El present assenyalament serà notificat als afectats la relació dels quals figura exposada en el tauler d'edictes de l'indicat Ajuntament. A l'efecte d'acreditar la titularitat dels béns i drets afectats, es recomana assistir a l'alçament d'actes d'ocupació amb els títols de propietat si no ho han fet anteriorment.  
Es significa que el present anunci es publica igualment als efectes establits en l'article 44 de la Llei 39/2015, d'1 d'octubre, de procediment administratiu comú, per a les persones interessades que figuren com desconeguts o amb domicili ignorat.  
  
València, 4 de juny de 2019.- El director general d'Agricultura, Ramaderia i Pesca, p. d. (R 27.07.2015 de la consellera d'Agricultura, Medi Ambient, Canvi Climàtic i Desenvolupament Rural; DOGV 7582, 30.07.2015): Roger Llanes Ribas.